DIE CHARISMATIESE GEVAAR (6)
Geskep op 15 Julie 2011 | Druk | E-Pos
Lees reeks by Die Charismatiese Gevaar
ONVERANTWOORDELIK MET DIE BYBEL!
"Homoseksueles haal bv. graag Mt.19:12 aan: 'Want daar is persone wat onbekwaam is om te trou, wat van die moederskoot af so gebore is...' Dit gaan nie hier oor homoseksualisme nie, maar oor oujongkêrels! "
"Lê jou daarop toe om jou beproef voor God te stel as 'n werker wat hom nie hoef te skaam nie, wat die woord van die waarheid reg sny" (2 Tim.2:15).
Hermeneutiek is die wetenskap van Bybelverklaring en 'n onmisbare bousteen in teologie. Die charismatiese beweging word aan 'n gebrek aan verantwoordelike Bybeluitleg gekenmerk, maar ten spyte daarvan lof toegeswaai vir hul geesdrif en opkikkering van die kerk.
Die onverskillige wyse waarop baie charismate met die Bybel omgaan, getuig van 'n ernstige gebrek aan verantwoordelike teksuitleg. Jesus sê by geleentheid vir die Skrifgeleerdes: "... Julle dwaal omdat hulle die Skrifte nie ken nie...." (Mt.22:29). In plaas daarvan om die Skrif uit te lê, lê charismate eerder hul ervarings uit!
VOORTREKKER - PIONIERS (23)
Op 23 Mei 1849 het al die belangstellendes in die republiek te Derdepoort vergader om die vereniging finaal te beklink. Hendrik Potgieter het nie opgedaag nie en die pasverkose volksraad het besluit om hom "aan te skryf" om by die volgende sitting van die raad wat gedurende September 1849 te Krugerspos sou plaasvind, te verskyn, ten einde alle verskille uit die weg te ruim.
Die volksraad het sitting geneem met ses Ohrigstadse lede teenwoordig en vyftien ander nuut-ingesworenes. Die 33 Artikels is eenparig as grondwet aanvaar en daar sou elke vier maande 'n sitting van die volksraad plaasvind. Daar is verder besluit om 'n Commissie Raad van vyf lede in die lewe te roep wat in dringende gevalle noodsaaklike besluite kon neem gedurende tye wanneer die volksraad nie sit nie, op voorwaarde dat die besluite later deur die volksraad bekragtig moes word.
TAXI, TAXI, HENSOP!!
DIS MOS WAAROM BUURSTATE VIR MEKAAR DAAR IS...
Vanoggend is daar weer 'n pragtige storietjie in die nuus. Dit lyk of Zimbabwe sommer vinnig by Suid-Afrika leer en nie andersom nie... Dis nou wanneer die Swart polisie Swart huurmotorbestuurders of dan maar sommer gewoon taxi-eienaars, in gewapende rooftogte besig hou.
Klink of die polisie maar altyd aan die wenkant is – vroeër toe gewapende roof nog nie so in die mode was soos nou nie het verkeerspolisie groot somme omkoopgeld van taxi-eienaars met onpadwaardige voertuie geëis. Selfs onder Blanke regering het mens dikwels verby 'n afgekeerde taxi gery en gesien hoe die bestuurder 'n som geld aan die verkeersbeampte oorhandig.
TVL SONDER BRANDSTOF
Dele van Noordwes is tans sonder brandstof weens 'n staking, terwyl Sasol se direkteure glo reuse-verhogings ontvang het.
Solidariteit sê in 'n verklaring hy het inligting ontvang dat die direkteure van Sasol in die 2009/'10 geldjaar 81% méér as in 2008/'09 ontvang het. (Sommige tot 100% verhoging).
Die vakbond sê dié feite was "die laaste strooi wat Solidariteit-lede laat besluit het om tot die staking in die petroleumsektor toe te tree." Werkers van spesifiek PetroSA sal Donderdag (14 Julie) begin staak. Werkers van Sasol se Secunda-aanleg sal binnekort by dié groep aansluit.
Intussen sê mnr. Ben Marias, voorsitter van die TLU SA, hy kan nie verstaan hoe direkteure sulke reuse-verhogings ontvang terwyl werkers op grondvlak met 6% of 7% tevrede moet wees nie. "Hoe kan jy vir jou mense sê jy kan nie vir hulle meer aanbied nie, maar jou verhoging lyk só? As dinge dan só sleg gaan, hoekom kry almal deur die bank dan nie sulke lae verhogings nie?"
Verbruikers loop deur
JY KAN DIE KOMMUNISTE VERTROU (2)
Geskep op 14 Julie 2011 | Druk | E-Pos
Dr Fred Schwarz
Lees reeks by Jy kan die Kommuniste vertrou
VREDE, WAARHEID, GEREGTIGHEID EN LIEFDE
" Volgens kommunistiese definisie is "vrede", kommunistiese wêreldverowering. Wanneer hulle jou van jou land en voedsel beroof, jou tot rasende, hopelose opstand prikkel, en dan uitmoor, is hulle besig om 'vrede' te bewerkstellig. Ons is die slagoffers, nie van hulle huigelary nie, maar van ons eie onkunde."
Aangesien die Kommuniste in 'n staat van oorlog verkeer begeer hulle natuurlik vrede. Waar jy ookal 'n Kommunis vind, vind jy 'n voorstander van 'vrede'. "Vrede" is een van die goue woorde van hulle woordeskat.
Hulle het allerhande soorte "vredes"-beweging; hulle het vredeskampanjes, vredespryse, vredeskonferensies, vredesoptogte. Elke Kommunis is 'n aanhanger van vrede.
ADINA SE BRIEWE (2)
Lees reeks by Adina se briewe
Adina in Jerusalem
Nie lank na Adina se aankoms in Jerusalem nie, het sy aan haar vader, rabbi Efraim van Alexandrië oor haar wedervarings by haar nuwe tuiste geskryf en vertel watter indruk die heilige stad op haar gemoed gemaak het:
Ek kan amper nie meer wag dat die volgende kameel-karavaan hierdie week na Alexandrië moet vertrek nie, want ek brand om u te vertel wat ek alles beleef het vandat ek 'n maand gelede hier in Jerusalem aangekom het. Die karavane se halte is buite die stad by die Gihonfontein, naby die Waterpoort.
Die lang reis was maar baie vermoeiend. Die ou groot diere stap tog so stamperig oor die grond. My lyf was voos gekneus en die warm son het ons daelank geteister. Dit was op sy ergste toe ons die kant van die Sinaïwoestyn bereik het.
KORSIES OP DIE RUGBYVELD (18)
Hier in die laat 1970's speel die Shimlas teen Collegians van Uitenhage (bekend as die "wa met die rooi wiele") in die jaarlikse klubkampioenskappe in Durban. In 'n lynstaan op Collegians se kwartlyn beland die Shimlas se Ryk Smuts aan die opponente se kant, met die bal wat uit sy hande val en die lynstaan wat in 'n losgemaal ontaard. Ou Ryk draf toe ewe onskuldig terug na sy eie kant, maar met die omdraaislag sien hy hier lê die bal teen die losskrum. Hy gryp dit onmiddellik en laat waai doellyn toe maar wat hy nie weet nie is dat die baljoggie intussen 'n ander bal aangegee het waaroor onder in die losskrum geveg word.
Nadat hy sy "drie" met 'n sierlike duik aangeteken het, kyk hy om, net betyds om te sien hoe Collegians aan die ander end van die veld oorgaan vir 'n drie met die regte bal! Boonop het die grensregter aan Ryk se kant net so hard saam met hom doellyn toe gehol, en het dalk nog 'n groter idioot as Ryk gevoel.
DIE CHARISMATIESE GEVAAR (5)
PROFETE OF DWAALLERAARS?
"Maar hy wat profeteer, spreek tot mense woorde van stigting en troos en bemoediging" (1 Kor.14:3).
Daar is baie dinge wat my van die charismatiese beweging hinder. Die hinderlikste van almal is die roekelose wyse waarop hulle twyfelagtige profesieë vir die waarheid aansien. Duisende liggelowiges glo dat dit 'n vars openbaring is wat God deur laaste dag-profete aan die kerk gee. Pastore verwag van gemeentes om daarop te reageer asof dit die Woord van God is. En as jy hulle op hul dwaling wys, word jy as 'n werktuig van die Satan gesien wat die eindtyd-profete teenstaan!
John White, 'n Amerikaanse charismatiese leier, skryf die Satan vrees die woorde wat vars van God se lippe kom. Daarom laat hy geskille ontstaan om die eindtyd-profete wat met die Heilige Gees aan die brand is, stil te maak.
DIE BYBEL (27)
Die Nuwe Testament (1)
Die tyd was ryp
Die ballingskap het die geskiedenis van Israel en die wêreld heeltemal verander. Die Jode het hulle land en tempel verloor. Hulle is as slawe van vreemde konings na Babel en die Perse weggevoer (die gebiede waar die huidige Irak lê; dit is ook die omgewing waar Abraham oorspronklik vandaan gekom het). Dit was nie vir hulle maklik om so in 'n vreemde land as slawe sonder hulle tempel en vryheid te leef nie. Hulle het maar die hele tyd bly droom oor hulle tempel in Jerusalem wat hulle wou gaan herbou en die vryheid wat die volk destyds onder koning Dawid gehad het. Hulle het begeer om dit terug te hê. Hulle het gewonder wat en wanneer God gaan wys dat Hy die magtige Een is en hulle gaan terugneem na die beloofde land.
JY KAN DIE KOMMUNISTE VERTROU (1)
Geskep op 13 Julie 2011 | Druk | E-Pos
Die stelling van hierdie opskrif is baie eenvoudig – dit is dat Kommuniste Kommuniste is. Dit is my voorneme om te bewys dat hulle presies is wat hulle voorgee om te wees: hulle glo wat hulle herhaaldelik aan die wêreld verkondig; hulle organisasie ís die organisasie wat hulle in die fynste besonderhede beskryf het; en hulle morele kode ís die kode wat hulle sonder skaamte aangekondig het. As ons eers eenmaal die feit dat Kommuniste Kommuniste ís, aanvaar het, en die wette van hulle gedagtes en gedrag verstaan, verdwyn alle geheimsinnigheid en kom ons te staan voor 'n beweging wat skrikwekkend is in sy voortreflike organisasie, strategiese beweeglikheid en universele program, maar wat volkome verstaanbaar is en byna matematies voorspelbaar.
Spesifieke kennis onontbeerlik
In die stryd teen die Kommunisme is daar geen plaasvervanger vir noukeurige, spesifieke kennis nie. Onkunde is boos en verlammend. Die beste voornemens verenig met die mees opregte motiewe is ondoeltreffend en vergeefs as hulle geskei is van toereikende kennis.
KORSIES OP DIE RUGBYVELD (17)
Upington speel eendag op Kakamas en die gemoedere het maar hoog geloop. Die man met die fluitjie was Alex Joubert, wat kort-kort moes hoor hoe een van die toeskouers van Kakamas wat langs die veld gestaan het, aanmerkings maak oor sy blasery. Hy het die man al 'n paar vuil kyke gegee, en met 'n lynstaan laat die man boonop hoor: "Ja, en dan kyk jy ook nog vir my."
Een van Upington se slotte, Godfrey Kuun dag toe die toeskouer praat met hom. "Wag net so bietjie," sê hy vir sy haker en met dié stap hy na die toekouer, slaat die kêrel met een hou plat en gaan neem weer sy plek in. Later draf Alex by Godfrey verby en bedank hom ewe dat hy hom by die skeidsregter geskaar het. Maar ou Godfrey wis niks , en sê net, "Mister ref, as daai ou my weer beledig, slaan ek hom vrek!"
ADINA SE BRIEWE (1)
Adina se briewe is tussen die jare 33 en 36 n.C. vanuit Jerusalem geskryf aan haar pa in Alexandrië. Sy was 'n ooggetuie van Jesus se doop in die Jordaan en ook van baie van die wonderwerke wat Hy veral in die omgewing van die Galilese See gedoen het.
Sy was by Jesus se kruisiging teenwoordig en het sy opstanding beleef, sowel as sy hemelvaart en die uitstorting van die Heilige Gees.
In al haar briewe aan haar pa, 'n ortodokse rabbi aan die Universiteit van Alexandrië, pleit sy dat hy tog ook tot geloof moet kom in Jesus as die Messias en die Seun van God. Haar gebede is uiteindelik verhoor.
Van Alexandrië na Jerusalem
Gedurende die diaspora het daar 'n aansienlike aantal Jode in Alexandrië beland. Hierdie belangrike Egiptiese hawestad en kultuursentrum is deur Alexander die Grote gestig en deur die Ptolomeërs verder uitgebou. Ptolomeus I het die aantal Jode in die stad nog verder vergroot deur in die derde eeu voor Christus 'n groot aantal van hulle uit Jerusalem weg te voer en in hierdie vooruitstrewende stad te vestig. Hulle het naderhand twee vyfdes van die totale bevolking van Alexandrië uitgemaak.
VOEDSELPRYSE KAN VERDUBBEL
Plaaslike ekonome stem saam met die Wêreldbank dat swak paaie 'n regstreekse invloed op voedselpryse het. Luidens 'n berig in Beeld (12 Julie 2011) skryf dr. George Banjo, 'n senior vervoerraadgewer van die Wêreldbank, hoë voedselpryse in Afrika aan swak paaie op die vasteland toe.
Banjo was een van die sprekers by die 30ste Suid-Afrikaanse vervoerkonferensie. Volgens hom sal voedselpryse hoog bly en aanhou styg as Afrika nie sy paaie en vervoerstelsels opgradeer nie. Hy sê veral swak paaie in landelike gebiede is een van die grootste probleme.
DIE CHARISMATIESE GEVAAR (4)
GEE GOD NOG NUWE OPENBARINGS?
"Geliefdes, terwyl ek alle ywer aanwend om aan julle oor ons gemeenskaplike saligheid te skrywe, het ek die noodsaaklikheid gevoel om julle deur my skrywe te vermaan om kragtig te stry vir die geloof wat eenmaal aan die heiliges oorgelewer is" (Judas 3).
Die charismatiese beweging en die Roomse Kerk glo dat die Bybelse openbaring nie afgesluit is nie en dat God nog steeds private openbarings gee. Daarom hoor 'n mens hul dikwels sê: "Die Here het vir my gesê...." Jare gelede het Oral Roberts, 'n baie bekende Amerikaanse charismatiese leier, $8 miljoen geskuld en toe gesê dat God gedreig het om hom 'huistoe' te neem indien hy dit nie teen die spertyd betaal nie. Hierdie doodsdreigement is op die nippertjie nie uitgevoer nie toe 'n honderesies-eienaar hom 'n baie groot tjek gegee het. Dis onbeskaamde bedrog!
INDOKTRINASIE VAN KOMMUNISTIESE DIKTATUUR
Eerskomende Maandag sal leerlinge in staatskole verplig word om die afgodslied te sing, die heksevlag te aanskou en dan vir die Kommunis en terroris Mandela te sing. Hy verjaar glo weer.
Dit is natuurlik deel van die kondisionerings- en indoktrinasieproses van die kommunistiese staat waaraan ons onderwerp is. Gebreinspoelde Blankes sal hieraan meedoen. Die res van ons sal weier dat ons kinders hieraan deelneem.
In die "ou" Suid-Afrika is Swart skoolkinders nooit verplig om vir dr Verwoerd of vir ander Blanke volksleiers te sing nie.
Geskep op 12 Julie 2011 | Druk | E-Pos
Op 9 Februarie 1849 is 'n groot vergadering te Hekpoort gehou waar Potgieter verslag gedoen het van die uitslag van sy sending na Southey. Op hierdie vergadering het die byeengekome publiek die beperkte onafhanklikheid wat die Engelse hulle aangebied het, geheel en al verwerp.
Andries Pretorius was ook op hierdie vergadering saam met Potgieter en Bührmann teenwoordig. Omdat Bührmann gedurende die kort periode wat hy hom onder die Transvalers bevind het reeds veel agting by die gemiddelde Trekker verwerf het en dit hom ongetwyfeld na die hoof gestyg het, het hy gekrenk gevoel dat Pretorius hom nie ook op die hande gedra het nie. Bührmann het hom tewens ook die reg aangematig om op hierdie vergadering Pretorius te betig oor sy opstand teen die Engelse in die Vrystaat en Pretorius het beloof om in soortgelyke toestande nie weer so iets te doen nie.
Ongelukkig is met hierdie voorval 'n twis ontketen wat geen heilsame invloed op die vredespogings uitgeoefen het nie.
DIE CHARISMATIESE GEVAAR (3)
SKRIF OF ERVARING?
"Jy toets nie die Skrif aan jou ervarings nie, jy toets jou ervarings aan die Skrif. En dis die groot verskil tussen charismate en Gereformeerdes. Ons sê soos die groot Hervormers van ouds Soli Scriptura – slegs die Bybel!"
"En ons het die profetiese woord wat baie vas is, waarop julle tog moet ag gee soos op 'n lamp wat in 'n donker plek skyn, totdat die dag aanbreek en die môrester opgaan in julle harte" ( 1 Pet.1:19).
Sou Petrus, indien hy uit die dood moes opstaan, onder charismate tuis voel? Hy het tog in tale gepraat, siekes genees, geprofeteer en wonderlike ervarings gehad waarvan die verheerliking van Christus op die berg seker die wonderlikste was. In 1 Pet.1:16 getuig hy juis daarvan: "...ons was aanskouers van sy majesteit".
As Petrus 'n charismaat was, sou hy net oor sy ervarings gepreek het. Hy doen dit egter nie omdat die Bybel vir hom 'n baie meer betroubare toetssteen vir sy geloof was. Petrus sou vandag eerder onder Gereformeerdes tuis gevoel het. Hy doen die regte ding en ag die Bybel belangriker as geestelike ervarings en wondertekens!
DE MERIT - DE DUIWEL...
Sonder dat alle motoriste daarvan bewus blyk te wees is die De-Merit stelsel lank reeds op ons land se paaie in werking gestel waarvolgens motoriste selfs sonder hulle medewete hulle bestuurderslisensie kwyt kan raak wanneer daar 'n sekere aantal punte as gevolg van verkeersoortredings teen die bestuurder se identiteitsnommer aangeteken word.
Daar is klaarblyklik ook nie meer 'n 10 kilometer (sommiges het geglo dit is 10 %) spoedgrasie soos in die verlede nie en motoriste sal glo nou beboet word vir elke kilometer vinniger as die bepaalde spoedgrens in elke gebied.
Ons plaas hier die lys van oortredings met die boetebedrag daarnaas met 'n puntesyfer heel laaste in elke ry. Dit sal wys wees om van die besonderhede kennis te dra.
Ons vra omverskoning dat dit nie in Afrikaans vertaal is nie:
Motor vehicle not registered R 1 000 3
DIE NEEM VAN DIE KANON LADY ROBERTS
Geskep op 11 Julie 2011 | Druk | E-Pos
Nog gedigte by Gedigte
Die trekboer en boslanser
Die kom haar hier beskou;
Dan seg hulle: "allawêreld,
Waar kry julle hierdie vrou?"
Dan seg ons: Die ou Lady
Is 'n Nuwejaarspresent
Wat Ben Viljoen gestuur het
Aan ons President.
Lord Roberts is al huistoe
Die Veldheer het getrap;
Maar d'ou vrou het hy hier laat bly,
Sy hou van mieliepap.
Aan die begin van 1848 het dit geskyn asof daar maar min hoop bestaan het dat die verspreide en twistende groepe emigrante noord van die Vaalrivier in 'n nouer eenheidsband saamgetrek sou word. Daar is reeds aangetoon dat met die ontvolking van Ohrigstad die aantal inwoners in die omgewing van Potchefstroom en Magaliesberg weer heelwat vermeerder het, aangesien die getal ook aangevul is deur Trekkers uit, die deur Engeland verowerde Natal. As gevolg van die afwesigheid van Potgieter in hierdie streek, het hierdie groep emigrante hulle nie as onderhorig aan sy gesag beskou nie en was hulle dus eintlik leierloos. Die invloed wat die Ohrigstadse volksraad op hierdie streek uitgeoefen het, was maar baie onbeduidend omdat hulle aandag grotendeels deur die swart gevaar en mislukte handelstryd in beslag geneem is, soos alreeds beskryf is.
Ná Potgieter se verhuising na Soutpansberg het die volksraadsparty nog enige maande lank die haat teen eersgenoemde sterk aangeblaas, maar uiteindelik moes die kookpot tog maar afkoel omdat die hoofkommandant self nie daar was om aanleiding tot nuwe onenighede te gee nie.